JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Rafah, Hamasi viimane kants
Hamas tabas üllatus
Hezbollah' tunnelid Liibanonis
Iisraeli armee, IDF on esitanud sõjakabinetile plaani
sõjaoperatsiooniks ja evakueerimiseks Rafah' linnas.
Lisaks on valitsus heaks kiitnud plaani humanitaarabiks Gaza sektorile viisil,
mis väldib selle rüüstamist, nagu toimus Gaza põhjaosas.
Plaan hõlmab nii Palestiina tsiviilisikute evakueerimist Rafah'st
kui ka Hamasi viimaste pataljonide sõjalist hävitamist Gaza sektoris
Egiptuse piiri lähedal.
Kui alustame Rafah' operatsiooni,
lõpeb sõjategevuse intensiivne faas pigem nädalate kui kuude pärast,
ütles peaminister Netanyahu intervjuus, mis viitab sellele,
et sõda Iisraeli ja Hamasi vahel võib lõppeda juba sel kevadel.
"Oleme juba hävitanud 18 Hamasi 24st terroripataljonist,
millest neli on koondunud just Rafah'sse.
Me ei saa jätta viimast Hamasi kantsi, ilma et sellega tegeleksime.
Me peame seda tegema," ütles Netanyahu,
kaitstes käimasolevat operatsiooni,
mida tabas ülemaailmne hukkamõist juba enne selle algust.
Praegu läbirääkimistel olev pantvangileping lükkab edasi,
kuid ei lõpeta Rafah's kavandatud operatsiooni,
ütles peaminister Netanyahu pärast seda,
kui Iisrael väljendas ettevaatlikku optimismi võimaluse suhtes
jõuda kokkuleppele allesjäänud 134 pantvangi vabastamiseks.
Läbirääkimistega seotud pooled
on kasutanud Rafah' sõjaoperatsiooni surve avaldamiseks,
et panna Hamas sõlmima kokkulepet
enne 10. märtsil algavat ramadaani paastuperioodi.
Samas on Hamas väga teadlik, et ainult pantvangide antav vihmavari
on seni takistanud Iisraelil suuremat sõjaoperatsiooni tegemast.
Netanyahu ütles uudisteagentuurile CBS, et kui kokkuleppele jõutakse,
lükkub operatsiooni algus küll veidi edasi, kuid see toimub.
Ta rõhutas, et see toimub isegi ilma kokkuleppeta.
Pariisi kõnelustel on osalenud USA, Egiptus, Katar
ja Iisraeli poolelt Mossadi juht David Barnea.
Kuigi riigid on läbirääkimiste tulemusega põhimõtteliselt nõus,
pole Hamas oma seisukohta veel teatanud.
Hamas on varem nõudnud, et leping on võimalik vaid siis,
kui Iisrael nõustub püsiva relvarahuga ja viib oma armee Gazast välja.
Iisrael on mõlemad nõudmised tagasi lükanud.
Pooled pole endiselt ühel nõul selles,
kui palju Palestiina vange peab Iisrael pantvangide eest vabastama.
Peaminister Netanyahu plaani järgi jätkab IDF edaspidi sõdimist
sihiga hävitada Hamasi ja Palestiina Islamidžihaadi sõjalised vahendid
ja tsiviilhalduse infrastruktuur
ning mitte lasta neil tulevikus ohtu kujutada.
Esmatähtis on muidugi pantvangide vabastamine.
Teises, keskmise perspektiiviga etapis
säilitab Iisrael Gaza sektoris tegevusvabaduse.
Iisrael töötab Egiptuse ja Ameerika Ühendriikidega selleks,
et tagada relvade salakaubaveo lõpetamine Egiptusest Gazasse
ja et sektor demilitariseeritaks.
Iisrael töötab ka Gaza tulevase tsiviilhalduse tugevdamiseks,
mis põhineb kohalikel elanikel, kellel on halduskogemus
ja kes ei oma sidemeid terrorismi toetavate riikide või ühendustega.
Netanyahu plaanis räägitakse vajadusest de-radikaliseerida
kõik Gaza sektori religioossed, haridus- ja hoolekandeasutused.
See hõlmaks UNRWA sulgemist ja selle asendamist
teiste rahvusvaheliste abiorganisatsioonidega.
Pikemas perspektiivis plaanib Netanyahu täielikult tagasi lükata
kõik rahvusvahelised diktaadid
püsiva kokkuleppeni jõudmiseks palestiinlastega.
Mis tahes lahendus saavutatakse
ainult otseste läbirääkimiste kaudu poolte vahel ilma eeltingimusteta.
Selle plaani järgi on Iisrael jätkuvalt vastu
Palestiina riigi ühepoolsele tunnustamisele.
Hamasi režiimi ametnik Mousa Abu Marzouk
rääkis avalikult 7. oktoobri sündmustest,
öeldes, et Hamas ei osanud oodata Iisraeli vastust üllatusrünnakule.
Ta ütles seda nädal tagasi intervjuus Egiptuse telekanalile Alghad TV.
"Kui Al-Qassami brigaadid tegid seda, mida nad toona tegid,
kas neil oli mingeid ootusi rünnaku tagajärgede suhtes,"
küsiti intervjuus?
Marzouk vastas, et keegi ei oodanud sellist kättemaksu Iisraeli poolt.
"Keegi kogu maailmas ei oodanud,
et nad nii barbaarselt käituvad," ütles Marzouk.
"See rikub kõiki rahvusvahelisi seadusi, lepinguid ja norme.
Keegi ei oodanud, et Iisraeli vastus on nii jõhker ja karm,
sest lõppkokkuvõttes võitleb Hamasi islami vastupanuliikumine sõduritega.
Ta ei võitle tsiviilelanike vastu lennukite ja tankidega."
Nii peseb pressiesindaja Marzouk puhtaks Hamasi sooritatud õudused
kui seadusliku vastupanu.
Sama pressiesindaja ütles oktoobri lõpus,
et terroritunnelid on ehitatud ainult Hamasi võitlejate kaitseks
ja et Palestiina tsiviilelanike kaitsmine
ja nende eest hoolitsemine on Iisraeli ja ÜRO kohustus.
Hoolimata evakueerimistest Gazas
on Hamasi juhitud Gaza tervishoiuministeerium väitnud,
et Iisraeli operatsioonide algusest on hukkunud üle 30 000 palestiinlase.
Mullu detsembris kinnitas Valge Maja uudisteagentuuri Reutersi andmetel,
et Gazas on endiselt vangis kaheksa USA kodanikku.
Justkui tagamaks, et rühmitus ise lõpetab Gaza haldamise
ja see ei toimu tänu Iisraeli armeele, teatas Hamasi juhtkond,
et distantseerub Gaza sõjajärgsest haldamisest
koos Palestiina omavalitsusega.
Hamasi allikas ütles Saudi Araabia riiklikule uudistekanalile Al-Arabiya
mõnevõrra pilkaval toonil,
et Palestiina omavalitsuse peaminister Mohammed Shtayyeh astub tagasi
ja PO president Mahmoud Abbas nimetab ametisse
kellegi veel korrumpeerituma.
Sama anonüümse allika sõnul
tahab Hamas moodustada neutraalse ja rahvusliku valitsuse,
mis loodaks üksmeelselt Palestiina blokkidega.
Al Arabiya uudistekanali andmeil
toimuvad läbirääkimised sellise valitsuse moodustamiseks Moskvas.
PO pressiesindaja Abdel Fattah Doula ütles,
et Gaza järgmine valitsus
ei plaani olla fraktsioonidest koosnev organ,
vaid keskenduda Palestiina asjadega tegelemisele. Doula lisas,
et Hamasiga ei peeta arutelusid PLO-ga liitumise üle,
vaid selle peamine eesmärk on sõja lõpetamine.
Humanitaarolukord Gazas on muutumas veelgi raskemaks,
kuna Iisraeli armee laiendab oma sõda Hamasi vastu lõuna poole
Khan Younisesse ja plaanib rünnata
Hamasi viimaseid puutumata maa-aluseid baase Rafah's.
Rahvusvaheline üldsus, sealhulgas Ameerika Ühendriigid,
on kutsunud Iisraeli üles turvama Gaza tsiviilelanikke rünnaku korral.
Sõja algusest on Egiptus püüdnud tugevdada oma julgeolekut piiril,
et hoida palestiinlasi oma territooriumilt eemale,
saates sõdureid ja soomusautosid Philadelphi koridori lõunaküljele
ja tugevdades piiriaedu.
Ameerika ajaleht The Wall Street Journal
on saanud satelliidipilte, mis näitavad,
et põgenikelaagriks mõeldud alale on püstitatud betoonmüürid.
Veebruari alguses tehtud satelliidipiltidel on näha,
et piirkonnas on puhastatud ka maad. Ajalehe saadud teabe järgi
valmistab Egiptus põgenikelaagrit ette Iisraeli maarünnaku puhuks.
Kohalikud Egiptuse ametivõimud aga eitavad seda.
Kinnitamata andmeil on Egiptuse poolsel Gaza piiril tegu
ca 20 ruutkilomeetri suuruse alaga.
See võib olla ajutise põgenikelaagri asukoht,
samamoodi nagu Saudi Araabia võõrustab igal aastal
Meka palverändureid.
Neile on alati ehitatud maailma suurim telklinn,
mis mahutab kuni kolm miljonit palverändurit.
Neile on reserveeritud rohkem kui 100 000 kliimaseadmetega telki,
kus on kõik mugavused.
Sarnane protseduur võiks ajutiselt toimida ka Gaza tsiviilelanike puhul.
Hezbollah'l on Liibanonis salajane tunnelivõrk.
See ulatub Iisraeli ja võimalik, et ka Süüriasse
ning kujutab strateegilist ohtu.
Alma keskuse direktor Tal Be'eri viitas intervjuus Radio North'ile
Prantsuse ajakirjas Liberation ilmunud raportile,
et see tunnelivõrk on isegi keerulisem kui Hamasi rajatud tunnelivõrk Gazas.
"Oletame, et kõik, mida oleme näinud viimastel kuudel Gazas,
kõik see ja palju muud toimub ka Liibanonis,"
ütles direktor Be'eri. Hezbollah alustas ehitamist
40 aastat tagasi Iraani ja Põhja-Korea abiga.
Nad tõid kaasa kogu oskusteabe,
mille tulemuseks on nüüdseks ülisuur tunnelisüsteem Liibanoni all.
"Tunnelid on jagatud erinevateks tüüpideks," jätkas Be'eri.
Meie tunneme rünnakutunneleid,
mis on mõeldud piiri alt Galileasse tungimiseks,
kuid räägime ka strateegilistest tunnelitest,
mis võimaldavad inimestel liikuda ühest kohast teise,
mitme kilomeetri kaugusele.
Need ründetunnelid võimaldavad sõidukeil
ja isegi keskmise suurusega veokitel sügaval maa all liikuda."
Raporti järgi on tunnelid hinnanguliselt sadu kilomeetreid pikad,
kusjuures üks suurimaid on kuni 45 kilomeetrit pikk.
Mõned tunnelid on väga kitsad
ja mõeldud terroristide tungimiseks Iisraeli,
mõned on laiemad
ja mõeldud Iraani Fateh-tüüpi ballistiliste rakettide patareideks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee